آسمان محل (فلم)

آسمان محل سنہ 1965ء کی ایک سماجی فلم ہے جو خواجہ احمد عباس کی ہدایت کاری اور "نیا سنسار" نامی کمپنی کے بینر تلے منظر عام پر آئی۔ فلم کی کہانی خواجہ عباس نے لکھی، رام چندر نے اسے سینما کی اسکرپٹ میں منتقل کیا اور اندر راج آنند نے مکالمے مرتب کیے۔ ایک تصوراتی نواب کے کردار میں پرتھوی راج کپور فلم کی کامیابی کی ضمانت تھے۔ دلپ راج نے ہیرو کا کردار نبھایا جو اس سے قبل شہر اور سپنا (1963ء) میں بھی اپنی اداکاری کے جوہر دکھا چکے تھے۔ سریکھا، ڈیوڈ، نانا پالسکر اور انور حسین نے دوسرے کردار نبھائے۔

فلم میں حیدرآباد کے ایک ایسے نواب کی کہانی بیان کی گئی ہے جس کے پاس سرمایہ ختم ہو چکا ہے لیکن وہ اب بھی اپنا آبائی اور روایتی طرز زندگی اور نوابی ٹھاٹھ برقرار رکھنا چاہتا ہے جبکہ اس کا لڑکا نواب زادہ سلیم اس غیر حقیقی طرز زندگی کی مخالفت کرتا ہے۔

 کہانی 
حیدرآباد کے نواب آسمان الدولہ اپنی آبائی حویلی آسمان محل میں رہتے ہیں۔ اسی اثنا میں ایک شخص دس لاکھ روپوں کے عوض ان کی اس حویلی کو خریدنے کے لیے آتا ہے تاکہ وہ اسے ہوٹل میں تبدیل کرے۔ گرچہ نواب صاحب بڑی عسرت کی زندگی بسر کر رہے ہیں لیکن انھیں اپنی آبائی حویلی اور شرافت کی آخری یادگار یوں فروخت کر دینا گورا نہیں، نیز تنگی کے زمانے میں بھی وہ اپنی قدیم نوابی وضع برقرار رکھنے پر مصر ہیں۔ ان کا فرزند سلیم گوکہ انتہائی نکما ہے لیکن اس غیر حقیقی طرز زندگی سے سخت بیزار ہے۔ اور اسے اپنی حویلی کے ایک خادم کی لڑکی سے عشق ہے۔

 حوالہ جات 

 بیرونی روابط 

 آسمان محل کے نغمے

زمرہ:1960ء کی دہائی کی ڈراما فلمیں
زمرہ:1960ء کی دہائی کی ہندی زبان کی فلمیں
زمرہ:1965ء کی ڈراما فلمیں
زمرہ:بھارتی فلمیں
زمرہ:بھارتی ڈراما فلمیں
زمرہ:کے اے عباس کی ہدایت کاری میں بننے والی فلمیں
زمرہ:ہندی زبان کی فلمیں
زمرہ:ہندی زبان کی ڈراما فلمیں
زمرہ:ویکی ڈیٹا سے مختلف مختصر وضاحت
زمرہ:1960ء کی دہائی کی بھارتی فلمیں